CELEX: 62021CN0298
Language: et
Date: 2021-05-10 00:00:00
Title: Kohtuasi C-298/21: Eelotsusetaotlus, mille on esitanud Curtea de Apel Braşov (Rumeenia) 10. mail 2021 – S.C. Techno-Gaz K.F.T. PAKS versus U.A.T. Comuna Dalnic

16.8.2021   
            
            
               ET
            
            
               Euroopa Liidu Teataja
            
            
               C 329/8
            
         
      Eelotsusetaotlus, mille on esitanud Curtea de Apel Braşov (Rumeenia) 10. mail 2021 – S.C. Techno-Gaz K.F.T. PAKS versus U.A.T. Comuna Dalnic
      (Kohtuasi C-298/21)
      (2021/C 329/11)
      Kohtumenetluse keel: rumeenia
      
         Eelotsusetaotluse esitanud kohus
      
      Curtea de Apel Braşov
      
         Põhikohtuasja pooled
      
      
         Teistmisavalduse esitaja/kostja: S.C. Techno-Gaz K.F.T. PAKS
      
         Vastustaja/hageja: U.A.T. Comuna Dalnic
      
         Eelotsuse küsimus
      
      Kas Euroopa Liidu toimimise lepingu artiklis 56 sätestatud teenuste osutamise vabaduse põhimõtte, Euroopa Parlamendi ja nõukogu 31. märtsi 2004. aasta direktiivi 2004/18 (1) artikliga 25 ning ettevõtjatevahelise vaba ja ausa konkurentsi ning proportsionaalsuse põhimõtetega, mis on omased Euroopa Liidu õigusele, on vastuolus sellised riigisisesed riigihanke õigusnormid nagu Rumeenia õigusnormid, mis on sätestatud valitsuse dekreedi [Hotărnuârea Guveri] nr 925/2006 artikli 96 lõikes 1, milles nähakse ette, et kui riigihankelepingu teatavaid osi peab teostama üks või mitu alltöövõtjat, peavad esitatud lepingud vastama pakkumusele ja moodustama lisana riigihankelepingu lahutamatu osa, mida tõlgendatakse nii, et allhankena osutatavad teenused peavad olema sama maksumusega/hinnaga kui see, mis on põhilepingus kõnealuste teenuste puhul kokku lepitud?
      
         (1)  Euroopa parlamendi ja nõukogu 31. märtsi 2004. aasta direktiiv 2004/18/EÜ, ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132).